Publication: Magyar Közlöny
Issue: MK-1998-99 (Year: 1998, Number: 99)
Era: 1990-2004
Section: 1. A támogatás elnyerése érdekében pályázatot nyújthatnak be az agrártámogatások igénybevételének általános feltételeiről szóló 273/1997. (XII. 22.) Korm. rendelet
Paragraph Index: 838

2. Az 1. pontban leírtakon túl azok pályázhatnak, akiknek a cukorgyár és a cukorrépa termesztők térségi szövetsége együttesen igazolja a termőterület nagyságát, valamint, hogy a pályázó 1998. évben e területen elérte a hat tonna/hektár cukorhozamot. A támogatás mértéke attól függ, hogy hány termelő tudta az előírásokat teljesíteni. A támogatás mértékét a pályázatok benyújtási határideje után utólag úgy kell meghatározni, hogy a támogatás összesített értéke nem lépheti túl a háromszázmillió forintot, illetve a húszezer Ft/hektár mértéket. Akik e rendeletben előírt vagy ennél magasabb cukorhozamot értek el, egységesen azonos támogatást kapnak. Amennyiben a pályázók száma olyan magas lenne, hogy a háromszázmillió Ft támogatási összeg nem fedezné a kifizetéseket, a támogatási összeget minden pályázónál arányos visszaosztással csökkenteni kell.

Source: https://magyarkozlony.hu/hivatalos-lapok/e67df70937c63d2c106c0cc23934f14b96de8779/dokumentumok/e64dbffc9ab0d394453d2ed502284811c07b8d34/letoltes